CELEX: 22015D1909
Language: lt
Date: 1444608000000
Title: 2015 m. spalio 12 d. AKR ir ES ambasadorių komiteto sprendimas Nr. 1/2015, kuriuo skiriamas Bendradarbiavimo žemės ūkio ir kaimo srityse techninio centro (CTA) Vykdomosios valdybos narys [2015/1909]

23.10.2015   
            
            
               LT
            
            
               Europos Sąjungos oficialusis leidinys
            
            
               L 278/26
            
         AKR IR ES AMBASADORIŲ KOMITETO SPRENDIMAS Nr. 1/2015
   2015 m. spalio 12 d.
   kuriuo skiriamas Bendradarbiavimo žemės ūkio ir kaimo srityse techninio centro (CTA) Vykdomosios valdybos narys [2015/1909]
   AKR IR ES AMBASADORIŲ KOMITETAS,
   atsižvelgdamas į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą, pasirašytą 2000 m. birželio 23 d. Kotonu (1), pirmą kartą iš dalies pakeistą 2005 m. birželio 25 d. Liuksemburge (2), o antrą kartą – 2010 m. birželio 22 d. Uagadugu (3), ypač į jo III priedo 3 straipsnio 5 dalį;
   atsižvelgdamas į 2013 m. lapkričio 7 d. AKR ir ES ambasadorių komiteto sprendimą Nr. 5/2013 dėl Bendradarbiavimo žemės ūkio ir kaimo srityse techninio centro (CTA) statuto (4), ypač į jo priedo 5 straipsnio 4 dalį;
   kadangi:
   
               (1)
            
            
               CTA statuto 5 straipsnio 4 dalyje nustatyta, kad Bendradarbiavimo žemės ūkio ir kaimo srityse techninio centro (CTA) Vykdomosios valdybos narius skiria Ambasadorių komitetas, laikydamasis savo nustatytų procedūrų, ne ilgesniam kaip penkerių metų laikotarpiui ir atlieka laikotarpio vidurio peržiūrą;
            
         
               (2)
            
            
               vadovaujantis 2013 m. lapkričio 7 d. AKR ir ES ambasadorių komiteto sprendimu Nr. 4/2013, kuriuo skiriami Bendradarbiavimo žemės ūkio ir kaimo srityse techninio centro (CTA) Vykdomosios valdybos nariai (5), vieno Vykdomosios valdybos nario kadencija baigsis 2015 m. lapkričio 6 d.,
            
         NUSPRENDĖ:
   1 straipsnis
   Prof. Eric TOLLENS kadencija pratęsiama 1 metams, iki 2016 m. lapkričio 6 d.
   Todėl CTA Vykdomosios valdybos sudėtis yra tokia:
   
                
            
            
               Prof. Eric TOLLENS,
               kurio kadencija baigsis 2016 m. lapkričio 6 d., ir
            
         
                
            
            
               prof. Baba Y. ABUBAKAR,
            
         
                
            
            
               prof. Augusto Manuel CORREIA,
            
         
                
            
            
               Helena JOHANSSON,
            
         
                
            
            
               dr. Faustin R. KAMUZORA,
            
         
                
            
            
               prof. Clement K. SANKAT,
               kurių kadencija baigsis 2018 m. lapkričio 6 d.
            
         2 straipsnis
   Šis sprendimas įsigalioja jo priėmimo dieną.
   
      Priimta Briuselyje 2015 m. spalio 12 d.
      
         
            AKR ir ES ambasadorių komiteto vardu
         
         
            Pirmininkas
         
         C. BRAUN
      
   
   
      (1)  OL L 317, 2000 12 15, p. 3.
   
      (2)  Susitarimas, iš dalies keičiantis 2000 m. birželio 23 d. Kotonu pasirašytą Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (OL L 209, 2005 8 11, p. 27).
   
      (3)  Susitarimas, kuriuo antrą kartą iš dalies keičiamas 2000 m. birželio 23 d. Kotonu pasirašytas ir 2005 m. birželio 25 d. Liuksemburge pirmą kartą iš dalies pakeistas Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimas (OL L 287, 2010 11 4, p. 3).
   
      (4)  OL L 309, 2013 11 19, p. 50.
   
      (5)  OL L 309, 2013 11 19, p. 49.